তিব্বত
প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।
তিব্বত বিশ্ববিদ্যালয়
১৯৫১ সালে তিব্বতি ক্যাডার কর্তৃক প্রতিষ্ঠিত সাধারণ শ্রেণিভুক্তরাই তিব্বত বিশ্ববিদ্যালয়ের অগ্রদূত ছিলেন। মে, ১৯৮৩ সালে পিআরসির স্টেট কাউন্সিল লাসার টীচার্স কলেজের উপর ভিত্তি করে আনুষ্ঠানিকভাবে তিব্বত বিশ্ববিদ্যালয়ের অনুমোদন দেয়। ২০ জুলাই, ১৯৮৫ সালে তিব্বত বিশ্ববিদ্যালয় প্রতিষ্ঠিত হয়। ১৯৯৯ সাল থেকে তিব্বত স্বায়ত্তশাসিত অঞ্চলের কলা অনুষদ, তিব্বত মেডিকেল কলেজ, তিব্বত ইনস্টিটিউট ফর ন্যাশনালিটিস এবং তিব্বত স্বায়ত্তশাসিত অঞ্চলের ফিন্যান্স অনুষদ তিব্বত বিশ্ববিদ্যালয়ের অন্তর্ভুক্ত হয়। এর ফলে বহুবিধ প্রাতিষ্ঠানিক বিষয়সমূহে পড়ার সুযোগ সৃষ্টি হয়। ২০০৮ সালের ডিসেম্বর মাসে এটি প্রধান বিশ্ববিদ্যালয়সমূহের জাতীয় ২১১ প্রকল্পের অধীনে চলে আসতে সমর্থ হয়।